Diari Oficial de la Generalitat Valenciana


Sumari del DOGV 3355, del 21-10-1998 (1998/8319)

ORDRE de 7 de setembre de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Newton College, d'Elx (Alacant).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/8319


Data del document
:   07-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de setembre de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Newton College, d'Elx (Alacant). [1998/8319]
  
L'expedient l'ha iniciat la titularitat del centre en sol·licitud de transformació en definitiva de l'autorització temporal per a impartir els ensenyaments de Year 7 (12 anys).
  
L'Ordre de 4 de setembre de 1996, de la Conselleria de Cultura, Educació i Ciència (DOGV de 13 de novembre) va modificar l'autorització del centre docent britànic a Espanya Nexton College, deixant-la amb caràcter definitiu Nursery i Primary Education i amb caràcter temporal des del curs Year 7 (12 anys) fins a Year 9 (14 anys), per a alumnat espanyol i estranger, i va condicionar el caràcter definitiu de dits ensenyaments al resultat de l'informe posterior de la Inspecció Britànica.
  
Atès que consta a l'expedient certificat del British Council sobre el resultat de la inspecció britànica esmentada, on es constata el compliment dels requisits per a l'autorització plena de Year 7 (12 anys).
  
Vists La Llei Orgànica 8/1985, de 3 de juliol (BOE de 4 de juliol), reguladora del Dret a l'Educació, la Llei Orgànica 1/1990, de 3 d'octubre d'Ordenació General del Sistema Educatiu, el Reial Decret 806/1993, de 28 de maig (BOE de 23 de juny) sobre règim de centres estrangers en Espanya, i demés legislació que siga d'aplicació.
  
Fent ús de les atribucions que en conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre britànic que més avall s'indica, transformant-la en definitiva per al curs de Year 7 (12 anys), i establint la seua capacitat en els termes que s'especifiquen:
  
Centre: Newton College.
  
Titular: Newton College, SL.
  
Domicili: Cami Vell d'Elx-Alacant, km. 3
  
Localitat: Elx
  
Provincia: Alacant
  
Codi: 14217769
  
Ensenyaments autoritzats: Currículum Nacional d'Anglaterra i País de Gal·les.
  
Té caràcter definitiu des del curs Nursery (3 anys) fins a Year 7 (12 anys) i una capacitat total de 500 alumnes.
  
Té caràcter temporal, fins al 31 de desembre de 1999, de Year 8 (13 anys) a Year 9 (14 anys) i una capacitat de 60 llocs escolars.
  
Transcorreguda la data anterior, la present autorització temporal dependrà d'una inspecció posterior britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article vuité del Reial Decret 806/1993.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interesat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 7 de setembre de 1998
  
El conseller de Cultura, Educació i Ciència
  
FRANCISCO E. CAMPS ORTIZ